Penya

:*Este articlo ye sobre las *'penyas** como formas rocosas; pa atros usos, se veiga **Penya (desambigación)**''.

Una **penya** ye un [[mont]] u [[pueyo]] rocoso y con [[pendient]] alta.

== Etimolochía y semantica ==

La palabra ''penya'' proviene de lo latín ''pĭnna'' ("[[pluma]]", "[[ala]]"), y prenió un significau oronimico pa designar las parz salients d'una fortaleza u muralla ("[[mena]]s"), y dimpués las parz rocosas salients de las montanyas. La palabra [[idioma galo|gala]] ''pennon'' ("[[cabeza]]") podría haber confluiu con la evolución romanz de ''pinna'' y haber orichinau oronimos occitans con lo chenerico ''pena'' afrancesaus como ''Penne'', ''La Pène'' y ''Pannes''.

La variant ''penna'' en [[aragonés belsetán|belsetán]] conserva la pronunciación d'a -[[nn]]- cheminada latina que evolucionó ta una ''-[[ny]]-'' en [[astur-leyonés]], [[idioma castellano|castellano]], [[navarro-aragonés]] y [[idioma catalán|catalán]]. En [[galaicoportugués]] y [[idioma occitán|occitán]] lo cognato ye ''pena''.

Los toponimos [[Pina (Castellón)|Pina]] y [[Pina d'Ebro]] derivan tamién de ''pĭnna''-''penna'' pero han plegau a traviés de l'[[idioma arabe|arabe]]. En lo dominio catalán se puede documentar l'ausencia de palatalización en ''ny'': ''[[río Pena|riu Pena]]'' y ''[[Alpens]]'', que ha estau interpretau como ''Illos Pennos''.

Bel toponimo d'orichen latín u romance formau con la radiz ''pinna''-''penna''-''penya'' s'arabizó asimilando esta radiz a ''[[radiz beni- (toponimia)|beni-]]'' por [[etimolochías populars]]. Lo caso millór documentau ye la ''[[penya Cadiella]]'' nombrada en lo ''"[[Poema de Mio Cid]]"'' que corresponde a l'oronimo valenciano actual [[Benicadell]]. S'ha interpretau tamién [[Benidorm]] a partir d'arabización por etimolochía popular de ''pĭnna''-''penya'', representando una [[tautolochía]] por tener un segundo formant ''[[tormo]]''.

Dende lo sentiu oronimico orichinal tamién ha preso un significau de "piedra gran, basta y sin labrar" en [[luengas iberorromanicas]] como l'[[idioma aragonés|aragonés]] y lo [[idioma castellano|castellano]].


== Penyas con nombres indicadors de comparanzas y pareixius ==

Bi ha penyas con formas que han estau comparadas con diferents entidaz.
*[[Penya de Barana]].
*[[Penya de ro Baste]].
*[[Penya Forato]], [[penya Forada]], [[penya Foradada]] (u ''[[penya Foratata|Foratata]]'' en [[aragonés central]]), 
*[[Penya Forca]].
*[[Penyagalera|Penya Galera]]. 
*[[Penyagolosa|Penya Golosa]]: gran como un [[coloso]].
*[[Penya Gradiello]].
*[[Penya de l'Ixabre]].
*[[Penya Musera]].
*[[Penya Organa]].
*[[Penya Tallada]], [[penya Tajada]], [[penya Cortada]].
*[[Penya Tambora]].
*[[La Caixa]].

== Penyas lisas y redondas ==
 
Las penyas tienen una pendient alta y a sobén tienen formas rectas u angulosas. Manimenos cuan no bi ha una forma angulosa u recta la toponimia lo indica con toponimos como "[[penya Lisa]]", "[[penya Redonda]]" u "[[penya Corba]]".

*[[Penya Corba]].
*[[Penya Lisa]].
*[[Penya Redonda]].
*[[Penya Retona]].
*[[La Tonda (sierra de Moncayo)|La Tonda]].

Lo [[plego (cheolochía)|domo anticlinal]] de [[La Tonda (sierra de Moncayo)|La Tonda]] apareixe en los textos medievals como ''penya Redonda'', por eixemplo en [[1232]] cuan [[Chaime I d'Aragón]] entregó uns castiellos a [[Sancho VII de Navarra]]:


== La color de las penyas ==
Los toponimos formaus con ''penya'' levan a vegadas [[Adchectivos cualificativos en aragonés|adchectivo]]s indicadors de [[Colors en aragonés|color]]: en especial ''alba'', ''[[blanco|blanca]]'', ''[[royo|roya]]'' y ''[[negro|negra]]''. Las colors con as que se nombra a las penyas son paralelas a las de los [[pueyo]]s, [[cabezo]]s u [[tozal]]s, lo que ye vistable en oronimos como ''[[cabezo Blanco]]'', ''[[cabezo Royo]]'', ''[[cabezo Negro]]'' y ''[[cabezo Pardo]]''.

=== Penyas pardas ===

Igual como en la color de los animals, s'emplega ''[[pardo]]'' y no s'emplega ''[[marrón]]'' pa nombrar penyas y cabezos. La razón de la manca d'emplego de ''marrón'' en [[oronimia aragonesa|oronimia]] se debe a estar un [[galicismos en aragonés|galicismo]] recient.

=== Penyas blancas ===



Las penyas ditas "albas" gosan corresponder a toponimos anteriors a la [[reconquiesta]] u de la reconquiesta primierenca y presentan l'adchectivo uniu a lo substantivo tot chunto por haber-se perdiu la conoixencia de lo significau d**albo*, *alba*: *Penyalba*, con la excepción de [[penyas Albas]].

Las penyas blancas corresponden a toponimos clarament posteriors a la reconquiesta, cuan ya feba tiempo que l'adchectivo *blanco* substituyó a *albo*. Bella *penya Blanca* corresponde a penyas de [[calsinera]], como por eixemplo la  [[Penya Blanca (Tierga)|penya Blanca]] de [[Tierga]].

=== Penyas royas ===



Bella *penya Roya* corresponde a penyas de [[rodeno]] de facies [[Buntsandstein]], como por eixemplo lo [[puntal de Penya Roya]] d'[[Anyón de Moncayo]] y la [[Penya Roya (Osella)|penya Roya]] d'[[Osella]] (en un afloramiento [[triasico]] de Buntsandstein y [[Muschelkalk]]).

L'adchectivo *royo*, *roya* deriva de lo latín *rubeu*, *rubea* y se presenta en bel puesto de l'[[Alto Aragón]] baixo la suya forma arcaica *ruebo*, *ruaba*: [[penya Ruaba]], que representa la mesma [[fonetica de l'aragonés|evolución fonetica]] que *fueva* dende lo latín *fovea*.

L'adchectivo *rubio*, *rubia* no ye una forma arcaica de *royo*, *roya* sino un [[cultismos en aragonés|cultismo]] que desplazó de la toponimia a la forma patrimonial *royo*, *roya* en muitas zonas de l'interior peninsular, encara que esta substitución no se produció mayoritariament en [[Aragón]], ni tampoco en [[castellano burgalés|Burgos]], [[castellano d'a Extremadura Soriana|Soria]] y [[Castellano de La Rioja medieval|La Rioja]]. Las *Penyas Rubias* se troban sobre tot en la [[provincia de Teruel]] y [[Comarcas Churras]]. [[Penya Rubia (sierra de la Canyada)|Penya Rubia]] de [[Pitarc]] y [[Penya Rubia (sierra de las Defesas)|penya Rubia]] de [[La Iglesuela]] corresponden a calsineras [[cretacio|cretacia]]s.

=== Coexistencia de penyas royas y blancas en una sierra ===

Bi ha sierras a on que bi ha dos penyas nombradas con colors diferents podendo indicar una contraposición:
*[[Sierra de Camarena]]: [[Penya Roya (sierra de Camarena)|penya Roya]] y [[Penya Blanca (sierra de Camarena)|penya Blanca]].
*[[Sierra Tendennera]]: [[Penya Roya (sierra Tendennera)|penya Roya]] y [[Penya Blanca (sierra Tendennera)|penya Blanca]]
*[[Termin municipal]] d'[[Olba]]: [[Penya Roya (Olba)|penya Roya]] y [[Penya Blanca (Olba)|penya Blanca]].
*[[Penya Roya (Osella)|Penya Roya]] en la [[sierra de Tablado]] a la dreita de lo [[río Isuela (Zaragoza|río Isuela]] y [[Penya Blanca (Tierga)|penya Blanca]] en la [[sierra de Moncayo]] a la ezquierda d'este río.

=== Penyas amariellas ===

En [[Tudillén]] bi heba una *penya Amariella*:


En [[Burbaguena]] bi heba un toponimo *penya Amariella*. 


En [[Crivillén]] se documenta una *penya Amarilla* u *penya Mariella* (segmentación incorrecta de *penya Amariella* pero con conservación de lo diftongo en lo sufixo *-iello*). Se troba lo toponimo *penya Amarilla* sin diftongo conservau en [[Alcorisa]], [[Gargallo]], [[Muniesa]], [[Collado de Per Esteban]], [[Tarazona]], [[Los Fayos]] y [[Villalba Alta]].

En la [[sierra de Tablado]] bi ha una *penya Amarilla* en la [[muga entre Aragón y Castiella]]. En la [[sierra de Miñana]] bi ha unatra *penya Amarilla* cerca de la muga con Aragón. En [[Castiella]] l'oronimo *Peña Amarilla* ye bien documentau.

=== Penyas negras ===

Bi ha penyas negras en los [[termins municipals]] d'[[Arinyo]], [[Benás]], [[Estercuel]], [[Lecinacorba]], [[Loscos]], [[Monzón]], [[Nabal]] y [[Tella-Sin]]. Bi ha una [[rambla de Penya Negra]] en [[Bellestar (Teruel)|Bellestar]] y [[Villel]].

=== Atras colors de penyas ===
Bi ha oronimos formaus con penya con atras colors, pero no tan frecuents.
*[[Penya Dorada]].
*[[Penya Verde]].

== Verticalidat ==
La ideya de pendient alta de las penyas fa que la verticalidat se designe como "penyas" en *pluralia tantum*, tanto las de interior como las costeras. En l'antigo dominio lingüistico aragonés bi ha bel toponimo *Penya Cortada*.

Son ligadas a la verticalidat de las penyas palabras como *despenyar*, *despenyamiento* y *despenyadero*.

=== Penyas verticals prepirenencas ===

Lo [[monesterio de Sant Chuan d'a Penya]] ye baixo una penya vertical: 


*Salto* ye unatra palabra ligada a la verticalidat de las penyas en lo [[Prepireneu]] y [[semontano pirenenco]]. Ye vistable en puestos como lo [[salto de Roldán]].

=== Penyas chesosas d'Ebro ===



La ribera d'Ebro dende [[Remolinos]] dica [[Osera d'Ebro]] presenta unos cabos muito asimetricos especialment entre [[Fuents d'Ebro]] y [[Osera d'Ebro|Osera]], entrando en contacto con afloramientos de [[cheso (roca)|cheso]] masivo de gran pendient en la suya marguin ezquierda. Estos afloramientos de chesos plegan a la verticalidat en puestos como [[Alfacharín]] sobre importants vías de comunicación ([[Autopista d'o Noreste|AP-2]] y [[Autovía d'o Noreste|A-2]]).

En las penyas chesosas d'Ebro la [[Formación Zaragoza]] de [[cheso (roca)|cheso]] y [[halitita]]s descansa sobre la [[Formación Sarinyena]] d'archilitas royencas. L'altaria ye de bels 100 m (80 – 140 m) y la largaria de bels 65&nbsp;km, con una morfolochía rectilinia y una orientación NW-SE que sigue la fracturación tectonica rechional. Existe la hipotesi que entre [[La Pobla d'Alfindén]] y [[Osera d'Ebro]] bi ha una [[falla (cheolochía)|falla]] relacionada con lo [[despenyadero]].

En lo parache de lo [[galacho]] de [[galacho de Chuslivol|Chuslivol]] bi ha uns estratos d'[[alabastro]] sobre [[Ebro]] que son calificaus de penyas cerca de lo [[castiello de Miranda]]:


En los zaguers milenios las penyas d'Ebro han estau erosionadas dende lo cabaixo por la migración de lo cauz d'Ebro enta lo nord-este. L'augua de los meandros d'Ebro esgarrapa la base de las penyas, a on que ni las archilitas royas ni los chesos presentan guaire resistencia. Cuan los socavons basal son prou gran se producen diferents [[movimientos de ladera]] como [[esliz|eslices]] rotacionals y [[esbalzada]]s que tienen como efecto lo retacule de las penyas.

== Penyas que indican biodiversidat ==
A vegadas las penyas prenen nombre por las especies de plantas y animals que las habitan:

=== Plantas ===
Son indicaderas de plantas:
*[[Penya d'Otal|Penya Aranyonera]].
*[[Penya Calva]] (sin vechetación).
*[[Penya Carrascosa]].
*[[Penya Sabocos]].

=== Animals ===
Son penyas indicaderas d'animals:
*[[Penya d'el Caballo]].
*[[Penya del Conejo]].
*[[Penya Lobera]].

==== Aus ====

Las aus pueden plegar volando facilment a las penyas, a on que se pueden trobar seguras u pueden cosirar lo terreno. Bi ha [[aus rupicolas]] que fan los suyos [[niedo]]s en las penyas. Esta presencia fa que bi haiga nombres de penyas ligaus con grupos vistables d'aus, en especial [[corvidae|corvidos]] y [[au rapinyadera|aus rapinyaderas]]:
*[[Penya de l'Aguila]].
*[[Penya d'el Bú]].
*[[Penya d'el Cuervo]].
*[[Penya el Cuco]].
*[[Penya Falconera]].
*[[Penya Palomera]].
*[[Penya Vuitrera]].

== Penyas que indican microclima y orache ==
*[[Penya Gelada]], [[penya helada]].
*[[Penya Nabla]].
*[[Penya Nevera]].
*[[Penya Seca]].
*[[Penya Solano]], [[punta de penya Solada|penya Solana]].
*[[Penya Ventosa]].
*[[Penyas Frías]].

== Penyas que indican mida ==

La mida de las penyas s'indica con [[sufixos en aragonés|sufixo]]s u con [[adchectivos cualificativos en aragonés|adchectivo]]s:
*[[Penya Alta]].
*[[Penya Chica]].
*[[Penya Gorda]].
*[[Penya Gran]].
*[[Penya Grande]] (en zonas castellanoparlants u con grau de castellanización).
*[[Penya Grossa]] (en lo dominio lingüistico catalán).

=== Piniellas, peniellas, penyuelas y penyetas ===




La toponimia y los textos medievals rechistran lo derivau con "[[sufixo -iello|-iella]]" *piniella*, *peniella* u *penyella*, un claro diminutivo. En las [[carta de población|cartas de población]] y textos de mollonamientos de lo [[Sistema Iberico]] y part de la [[depresión d'Ebro]] ye recurrent que se nombre una *fuent de la Peniella*. En [[astur-leyonés]] encara s'emplega *piniellu* pa decir un penyasco a ran de tierra, que encaixa con lo significau de muitos d'estos toponimos, en concreto los *fuent de la Peniella* teruelanos.
 
En la [[parroquias de Zaragoza (Edat Meya)|parroquia]] de [[parroquia de Sant Chil|Sant Chil]] de la [[Zaragoza]] baixo-medieval bi heba un [[barrio]] dito de la *Penyiella*:


Lo derivau *penyuela* con sufixo *-uela* se documenta en textos medievals como por eixemplo l'[[arbitrache]] sobre l'[[abrevador]] de [[La Matiella]] de [[Fuents d'Ebro]] ([[1341]]):


Tamién se troba en la microtoponimia de localidaz como [[Aladrén]] (*Las Penyuelas*). En [[La Puebla de Valverde]] bi ha una [[rambla]] de [[rambla de la Penyuela|la Penyuela]].

=== Penyons y penyascos ===



Una penya gran ye un *penyón*, *penyasco* u *penyazo*. Bi ha toponimos formaus con estos augmentativos: [[O Penyón]], [[El Penyazo]], [[Puntal d'el Penyasco]], etcetera.

== Rocas ==

En la [[val de Benás]] bi ha microtoponimos formaus con lo chenerico *roca*: [[Tuca d'Abadías|roca de Creuenya]], [[Tuca de Roca Foradada|roca Foradada]], [[Tuca de Roques Trencades|roques trencades]], etcetera, en continuidat cheografica con los microtoponimos formaus con lo mesmo chenerico en [[idioma catalán|dominio catalán]]: [[Les Roques d'En Benet|Roques d'En Benet]], [[Roques del Masmut]], etcetera...

Este formant *roca* tiene una equivalencia en francés con lo chenerico oronimico *roche* y en anglés con *rock* ([[Ayers Rock]], [[Rock of Gibraltar]], etcetera).

== Achar ==

En la zona de l'[[aragonés occidental]] se documenta *achar* y *acher* en la microtoponimia, posiblement relacionau con la radiz [[idioma basco|basca]] *atxa*, que significa "penya": [[Achar de Forca]], [[Achar d'Alano]], [[Castiello d'Acher]]. *Acherito* sería un derivau con sufixo colectivo *-ito* d'esta mesma radiz.

== Penyas celebres luent de lo dominio lingüistico navarro-aragonés ==

*[[Penyón de Chibraltar]].
*[[Roca d'Ayers]] (Ayers Rock en anglés).
*[[Roca Tarpeya]] (*Tarpeia rupes* u *Tarpeium saxum* en latín).
*[[Roca Sogdiana]] u [[piedra Sogdiana]] (*Petra Sogdianae* en latín).

==Notas==
<small><references group="nota"/></small>

==Referencias==


== Bibliografía ==
* [[Jairo Javier García Sánchez|García Sánchez, Jairo Javier]]: *Atlas toponímico de España*. Editorial: Arco/Libros, S.L., 2007.
* [[José Ángel Urzay Barrios|Urzay Barrios, José Ángel]]: *Cultura popular de la Comunidad de Calatayud. Arquitectura popular, tradición oral, fiestas y costumbres de la comarca''. Tomo I. Centro de Estudios Bilbilitanos, Comunidat de Calatayú, 2006.